projecte-aina/dolly3k_ca huggingface dataset:
Pregunta: Quines activitats li agraden a un nen de 4 anys?
Resposta: Tenint sempre en compte que cada nen és diferent, als nens de 4 anys els agrada la diversió i l'estimulació. Els agraden les activitats físiques com jugar al parc als gronxadors, tobogans, parcs aquàtics o simplement córrer. Els agrada llegir llibres per aprendre paraules i frases, reconèixer fotografies d'objectes i animals, i llegir històries visuals. Els agraden els treballs manuals i jugar amb els colors i les formes. Els agrada aconseguir coses, per tant cal animar-los i reforçar-los positivament. Els agrada cantar i ballar; tenen cançons i música preferides. A alguns nens els agrada disfressar-se i inventar històries amb les seves joguines. Els agrada construir forts amb capses i mantes. Per tant, hi ha una àmplia gamma d'activitats entre les quals escollir. Si t'agrada passar temps amb nens d'aquesta edat, també pot ser molt divertit per a tu!
Pregunta: Classifica cadascun d'aquests objectes com a vermell o blau: tomàquet, cel, gel, foc, cireres.
Resposta: Els tomàquets i les cireres són vermells. El cel és blau. El color del gel està molt més a prop del blau que del vermell. El foc pot ser vermell o blau, però en la majoria de circumstàncies estaria més a prop del vermell.
Pregunta: Qui és considerat el millor bateria de la història del rock?
Resposta: Depèn de molts aspectes diferents, com el teu estil musical i cultura favorits.
Pregunta: Classifica els ingredients següents com a carn, formatge o substància per untar: maionesa, pernil, suís, munster, gall dindi, mostassa.
Resposta: Maionesa: substància per untar.
Pernil: carn.
Suís: formatge.
Munster: formatge.
Gall dindi: carn.
Mostassa: substància per untar.
Pregunta: Tens algunes restriccions de dietes? Si és així, quines són.
Resposta: Sí. Soc kosher i vegetarià. Això vol dir que el menjar kosher que contingui carn o peix no el podré menjar. Igualment, un entrant vegetarià en un restaurant normal tampoc servirà, ja que hi ha tota mena de problemes. Entre ells: contaminació creuada amb utensilis utilitzats per preparar carn o peix, inclusió d'ingredients que semblen vegetarians, però no ho són (per exemple, formatge fet amb enzims o quall d'origen animal, rebosteria que contingui gelatina feta d'ossos, colorants o condiments naturals derivats d'insectes o animals, substituts d'ous fets de sang de peix plasmolitzada, etc.). La meva norma personal no exigeix ​cap certificació d'una agència kosher; però, en general, només menjaré a llocs que només serveixin productes vegans o vegetarians (i d'aquests últims, hi pot haver productes que no pugui menjar).
Pregunta: Treballar en RH és una bona carrera professional?
Resposta: Sí.
Pregunta: Digues si aquests esports es practiquen a l'aigua, a terra o als dos llocs: triatló, biatló, waterpolo, navegació a vela, rem, voleibol de platja, bàsquet.
Resposta: El triatló es practica tant a la terra com a l'aigua, el biatló es practica a terra, el waterpolo es practica a l'aigua, la navegació a vela es practica a l'aigua, el rem es practica a l'aigua, el voleibol de platja es practica a terra i el bàsquet es practica a terra.
Pregunta: Per què és tan difícil anotar tots els tirs lliures en basquetbol?
Resposta: Anotar tots els tirs lliures en basquetbol requereix un moviment perfecte en tot moment, permetent-se només una lleugera variació en el moviment de tir. Qualsevol variació superior farà que la bola no vagi al punt precís i es produeix una errada. Tot i que la memòria muscular és molt potent, és difícil executar el mateix moviment exacte cada vegada. Com a resultat, es requereix molta pràctica per ser bo tirant tirs lliures.
Pregunta: Anomena diferents tipus de formatge.
Resposta: Mozzarella, cheddar, gorgonzola, suís, blau, provolone, gouda, pepper jack, parmesà, mató, asiago, brie, devil's gulch, brossat, gruyère, stilton, feta i havarti.
Pregunta: Digue'm quins dels nombres següents són nombres sencers i quins són íntegres: -9, -8, -7, -6, -5, -4, −3, −2, −1, 0, 1, 2, 3, 4, 5, 6, 7, 8, 9
Resposta: Els nombres sencers inclouen tots els nombres positius i 0: 0, 1, 2, 3, 4, 5, 6, 7, 8, 9.
Els nombres íntegres són nombres que inclouen els nombres positius i negatius i el 0: -9, -8, -7, -6, -5, -4, −3, −2, −1, 0, 1, 2, 3, 4, 5, 6, 7, 8, 9.
Els nombres sencers són un subconjunt dels íntegres.
Pregunta: Què és la fotosíntesi?
Resposta: La fotosíntesi és un procés en les plantes que converteix l'energia de la llum en energia química.
Pregunta: Què és una hipoteca amb interès variable?
Resposta: Una hipoteca en la qual la taxa d'interès i els pagaments mensuals varien al llarg de la duració del préstec.
Pregunta: Amb l'augment dels plàstics al medi ambient, són els Legos encara una bona joguina per als nens?
Resposta: Els Legos són populars entre els nens. Estimulen la ment i fan que se centrin en els detalls. També ajuden a exercitar bones aptituds motores i milloren la capacitat dels nens de pensar d'una forma creativa. Els Legos també ajuden a facilitar activitats de grup mitjançant el pensament col·laboratiu. Són molt adaptables i disponibles per a totes les edats i nivells d'aptituds. Deixant a part això, els Legos presenten una sèrie de reptes. Per començar, el material està fet de plàstic, que no és ecològic. També són molt cars i hi ha una manca de programes de recompra o intercanvi. Això fa que els Legos siguin inaccessibles per a bastants nens i augmenta la quantitat de residus de plàstic. Conclusió: tot i que els Legos són una bona joguina, hem de continuar fent que siguin més accessibles, reduint al mateix temps la quantitat de residus mediambientals que resulten de la producció.
Pregunta: Per què algunes persones creuen que els problemes d'optimització continus podrien ser més fàcils de resoldre que els problemes d'optimització discrets?
Resposta: Algunes persones creuen que els problemes d'optimització continus podrien ser més fàcils de resoldre que els seus homòlegs discrets a causa del bon funcionament de les funcions objectives, la qual cosa permet l'ús de tècniques de càlcul. En general, les tècniques de càlcul pretenen utilitzar informació objectiva i restrictiva en un punt concret x, per deduir la informació sobre el comportament de la funció objectiva i tots els punts circumdants a prop de x. A continuació, la informació deduïda s'utilitza per guiar la direcció de cerca. En contrast, els problemes d'optimització combinatòria són fins a cert punt més difícils de resoldre que els continus. Això es deu al fet que el comportament de l'objectiu i les restriccions poden canviar significativament a mesura que ens movem des d'un punt factible fins a un altre, fins i tot si els dos punts estan propers d'acord amb alguna mesura. Per tant, normalment, no és possible deduir la informació sobre els punts contigus de l'actual.
Pregunta: Classifica el sentiment d'aquest fragment de text com positiu o negatiu: "No soc maca. No soc guapa. Soc radiant com el sol.”
Resposta: Positiu.
Pregunta: Què he de tenir en compte quan parli amb un extraterrestre?
Resposta: És necessari que et plantegis atentament els teus actes i pressuposis un intercanvi amistós. Aquí tens alguns suggeriments que poden ajudar:
1. Procura evitar comportaments i observacions ofensius. Respecta la cultura, els valors i la dignitat dels altres.
2. Intenta no parlar de cap arma, tecnologia i informació humana que pugui ocasionar danys o confusions.
3. Durant la comunicació, confirma l'actitud de l'altra part envers els humans. Sempre que sigui possible, escull extraterrestres amb una actitud amistosa per comunicar-t'hi. Si notes hostilitat cap a tu, o fins i tot cap a la humanitat, estigues alerta i informa els altres si la situació està fora del teu control.

Tingues sempre en compte que els teus actes poden afectar els humans o representar a altres. La teva comunicació amb els extraterrestres requereix el compliment de l'ètica i les lleis de les dues parts.
Pregunta: Escriu quatre coses diferents que podem posar a l'amanida.
Resposta: Enciam, pastanagues, api i tomàquets.
Pregunta: Quin d'aquests productes és menjar o no: vidre, salsitxa, pedra, poma, pa, llibre.
Resposta: Els productes següents són menjar: salsitxa, poma i pa. Els altres productes no són menjar: vidre, pedra i llibre.
Pregunta: Per què es produeixen els talls elèctrics a casa?
Resposta: Els talls elèctrics es poden produir per diverses raons. En primer lloc, alguns dels "talls" percebuts poden ser ocasionats per la sobrecàrrega d'un disjuntor a casa. Per eliminar això com a possibilitat i confirmar que el problema no està localitzat a casa teva, fes comprovacions per assegurar-te que tots els circuits del panell elèctric encara estiguin connectats. 

Si experimentes un tall elèctric, pot ser ocasionat per unes quantes raons diferents:
- Tall elèctric de seguretat: en algunes situacions, un proveïdor d'electricitat deselectrificarà una zona per evitar problemes. Això podria deure's a activitats de manteniment amb empleats que treballen en una secció de la xarxa elèctrica, o per evitar problemes quan hi hagi mal temps, com per exemple evitar que es creïn incendis en casos de vent intens. 
- Problemes ocasionats pel vent: el vent intens o les tempestes de gel de vegades poden arrancar línies elèctriques o fer que caiguin branques dels arbres. 

Fes una comprovació amb el teu proveïdor de serveis públics per estar actualitzat sobre qualsevol tall que estiguis experimentant. La majoria de serveis públics ofereixen actualitzacions per SMS / text, que et mantindran al corrent en cas que perdis l'accés a Internet (ja que el rúter de casa teva també necessita electricitat!).
Pregunta: Escriu un correu electrònic en nom d'un amic a un col·lega per planificar una conversa per xat amb ell. L'amic està interessat a aprendre més sobre el seu càrrec actual i l'empresa actual abans de demanar una feina.
Resposta: Hola, [nom del col·lega],
Espero que estiguis bé. Tinc un amic, [nom de l'amic], que està interessat en obtenir més informació sobre la teva feina aquí a [nom de l'empresa] i com ha estat la teva experiència global com a [càrrec]. Tens temps per parlar amb ell? Si és així, estaré encantat de planificar-ho perquè els dos us conegueu. Digue'm què en penses.
Salut,
[El teu nom]
Pregunta: Com puc aprendre a esquiar?
Resposta: Tot i que hi ha moltes formes diferents d'aprendre a esquiar, aquí n'hi ha algunes de les més habituals:
1. Fes una classe professional. Normalment s'ofereixen en format de mig dia o dia complet, i com a lliçó privada o en un grup habitualment amb un màxim de vuit persones.
2. Fes que un amic te n'ensenyi. Aquesta és una opció més econòmica; no obstant això, assegura't que el teu amic sàpiga ensenyar bé.
3. Aprèn-ne tu mateix. Utilitza tutorials de vídeo de diversos llocs d'Internet, surt i prova-ho.

Recorda que esquiar, tot i que és divertit, és una activitat que podria lesionar-te; per tant, procura portar un casc ben ajustat.
Pregunta: Què pesa més, un quilo de totxos o una tona de plomes?
Resposta: Una tona és més que un quilo; per tant, una tona de plomes pesa més que un quilo de totxos.
Pregunta: Digue'm bones activitats per fer a l'exterior durant un bon dia?
Resposta: Ves a fer un volt en bicicleta, ves a passejar, ves a córrer, escala una muntanya, ves a nadar, asseu-te a l'exterior i llegeix, fes un pícnic.
Pregunta: Digues algunes idees de dinar sa.
Resposta: Buddha bowl, sandvitx de gall dindi, amanida de salmó, bol de quinoa, plata de fruites i formatges, verdures i salsa, plata d'hummus i pita, sopa de verdures.
Pregunta: Quina diferència hi ha entre una guitarra i un baix?
Resposta: Una guitarra és un instrument musical que normalment té sis cordes, mentre que un baix normalment té quatre cordes molt més gruixudes. Un baix emet notes de freqüències més baixes, mentre que una guitarra normal pot reproduir una varietat de tons molt més àmplia.
Pregunta: Per què treballa la gent?
Resposta: La gent treballa per múltiples raons. Guanyar uns ingressos i pagar les factures són unes quantes raons que em venen al cap. Però alguna gent ho fa simplement perquè en gaudeixen i són apassionats de la seva carrera professional.
Pregunta: Què és la regla de 80/20?
Resposta: La regla de 80/20 pot aplicar-se en molts contextos. De manera informal, pot referir-se a l'observació que sovint un 20 % de l'esforç produeix un 80 % del benefici i el corol·lari que l'últim 20 % del benefici requereix un 80 % de l'esforç. La regla de 80/20 també descriu una propietat que és empíricament certa de la distribució de freqüències de molts conjunts, com que un 20 % de paraules úniques componen un 80 % de paraules d'un llibre o que un 20 % de les empreses d'una cartera d'accions aporten un 80 % del benefici.
Pregunta: Dona'm una llista de punts de raons per posar-se crema solar.
Resposta:  - Per evitar cremades solars.
- Per reduir el risc de càncer de pell.
- Per reduir l'envelliment prematur.
- Per protegir la teva pell.
Pregunta: Classifica cada una de les situacions següents segons la quantitat de soroll que farien. Digues si fan "molt soroll", "una mica de soroll" o "gens de soroll". Un nadó que plora, un gerro de vidre que cau, una porta que es tanca, un conill saltant per sobre de terres emmoquetats, un microones en funcionament, llegir un llibre.
Resposta: Un nadó que plora: molt soroll, un gerro de vidre que cau: molt soroll, una porta que es tanca: una mica de soroll, un conill saltant per sobre de terres emmoquetats: gens de soroll, un microones en funcionament: una mica de soroll, llegir un llibre: gens de soroll, donar un cop de porta: molt soroll.
Pregunta: Digue'm si aquests productes s'utilitzen per tenir cura d'un nadó o d'un gos: gàbia, bolquer, corretja, manta per a nadó i joguet per mossegar.
Resposta: El bolquer i la manta per a nadó són per a un nadó, i la gàbia i la corretja són per a un gos. Tant els nadons com els gossos fan servir joguines per mossegar.
Pregunta: Quina de les tres paraules següents és diferent de les altres: sorollós, amistós, aventurer? Per què?
Resposta: Sorollós és diferent d'amistós i aventurer, ja que és un sentiment negatiu, mentre que els altres són positius.
Pregunta: Digues algunes formes d'ajudar algú a adormir-se.
Resposta: La son es veu afectada per la llum; per tant, es considera un bon costum per dormir bé abaixar les llums i no fer servir pantalles abans d'anar a dormir. A més, assegurar-se que el dormitori sigui silenciós i fresc pot ajudar en gran mesura a dormir bé.
Pregunta: Quins ingredients per a batuts he d'utilitzar si no m'agraden els plàtans?
Resposta: Mango i iogurt desnatat. Si ets al·lèrgic als productes làctics, els alvocats ofereixen una textura més suau al teu batut i també una olor fresca.
Pregunta: Escriu les quatre estacions.
Resposta: Hivern, primavera, estiu, tardor.
Pregunta: Necessito que divideixis les substàncies següents en sòlids, líquids i gasos: or, oxigen, heli, aigua, cafè, fusta, sang, sorra, neó, acer, roca, diòxid de carboni, coure, gel i llet.
Resposta: Or, fusta, sorra, acer, roca, coure, gel són sòlids. Aigua, cafè, sang i llet són líquids. Oxigen, heli, neó, diòxid de carboni són gasos.
Pregunta: Estic totalment begut i no sé on soc. Ni tan sols puc trobar el camí per anar enlloc. Què he de fer?
Resposta: Si estàs completament begut i desconcertat, busca algú que sembli un treballador o empleat. Demana-li que et mostri la sortida. Quan estiguis en un lloc reconeixible, truca a un Uber o un Lyft. Si la zona on et trobes sembla insegura, truca als teus amics o família i digues-los on ets. Fins que arribin, no et moguis del lloc.
Pregunta: Com puc tenir una bona salut bucal?
Resposta: Pots tenir i mantenir una bona salut bucal minimitzant la proliferació de bacteris a la boca i la superfície de la llengua, utilitzant seda dental i raspallant-te les dents com a mínim dues vegades cada dia, al matí després de llevar-te i a la nit abans d'anar a dormir.
Pregunta: Com pots preparar-te per un vol llarg amb criatures?
Resposta: Fer vols llargs amb criatures pot ser estressant. Amb una mica de planificació pots alleugerir part de l'estrès i fer que tu i els teus fills estigueu llestos pel viatge. Com a preparació per al teu viatge, assegura't de tenir preparades totes les coses bàsiques en qüestió d'alimentació, hidratació, entreteniment i comoditat. Alimentació: tot i que la majoria de vols de llarga duració ofereixen refrescos, no tots els vols disposen de totes les opcions de menjar. Prepara't menjant abans de pujar a l'avió i emportant-te una sèrie d'opcions per picar o fer un mos, tant per a tu com per als teus fills. Hidratació: probablement et serviran refrescos i begudes diverses vegades durant els vols llargs. No obstant això, potser hauràs de portar aigua i begudes addicionals per mantenir-vos hidratats, sobretot en vols molt llargs. Entreteniment: hauries d'assegurar-te que els nens practiquin motes activitats en els vols de llarga durada. La majoria de companyies aèries ofereixen opcions de jocs, pel·lícules i música mitjançant entreteniment a bord. No obstant això, complementa-ho amb opcions d'entreteniment addicionals. Comoditat: a l'avió pot fer massa fred o massa calor; per tant, cal estar preparat per a les dues situacions.
Pregunta: He comprat una nova samarreta per Internet, però ara he canviat d'opinió. Com la puc tornar?
Resposta: Si estàs pensant a tornar la samarreta, hauries de comprovar primer el lloc d'Internet del venedor per veure fins a quants dies després de la compra accepten devolucions. Podries iniciar una devolució al lloc d'Internet o potser t'hauràs de posar en contacte amb suport al client per iniciar el procés. El lloc d'Internet t'hauria de donar instruccions sobre com fer la devolució, i alguns llocs d'Internet oferiran una etiqueta de franqueig que pots imprimir. En funció de l'empresa, potser hauràs de tornar la samarreta a una botiga física, o enviar-la per correus a l'empresa per obtenir un reemborsament. Si intentes posar-te en contacte amb suport al client i no responen o es neguen a acceptar la samarreta, posa't en contacte amb el teu proveïdor de targetes de crèdit i demana'ls que iniciïn un reemborsament.
Pregunta: Digue'm 10 raons de per què la gent balla.
Resposta: Passió, amor per l'art, exercici, diners, expressió personal, comunicació, celebracions, herència cultural, connectar i crear llaços.
Pregunta: Per què és tan poc freqüent veure un jugador de tennis que no és cap de sèrie guanyar un Grand Slam?
Resposta: Per aixecar un trofeu de Grand Slam, un jugador ha de guanyar 7 partits consecutius al millor de 5 sets, i amb una probabilitat molt alta d'haver d'enfrontar-se a diversos jugadors top 10. El tennis és considerat un esport exigent tant físicament com mentalment. Els jugadors han de tenir una forma òptima i estar preparats per afrontar molts partits durs de 5 sets durant el transcurs del Grand Slam. Durant els partits de Grand Slam, els jugadors poden córrer de 4,5 a 6,5 quilòmetres, amb la major part del moviment lateral. Els jugadors més importants tenen el gran avantatge que tenen molt personal de suport, incloent-hi fisioterapeutes i massatgistes personals que poden posar el jugador a punt per als pròxims partits. A més, els jugadors més importants tenen entrenadors que, al seu torn, potser han guanyat Grand Slams i, per tant, tenen molta experiència. De vegades, els jugadors també contracten els serveis d'analistes de dades que poden fer anàlisis de vídeos / dades dels rivals per determinar models / preferències dels rivals. Tot aquest personal de suport abundant comporta unes grans despeses en salaris que la majoria de jugadors que no són caps de sèrie no es poden permetre. Per aquesta raó, tot i que a vegades veiem un jugador que no és cap de sèrie arribar a etapes avançades d'un Grand Slam, no acostumen a passar dels quarts de final, i molt menys a guanyar un Grand Slam.
Pregunta: Està l'aigua molla?
Resposta: Quan l'aigua entra en contacte directe amb altres coses, les altres coses es mullen. L'aigua de la forma com l'experimentem no és una entitat singular, sinó una col·lecció d'un gran nombre de molècules d'aigua. Les molècules d'aigua toquen altres molècules d'aigua, i com s'ha determinat anteriorment, quan l'aigua toca altres coses, les altres coses es mullen. Per tant, pel fet que hi ha un punt de contacte entre les molècules d'aigua (una unió polar intensa en aquest cas), l'aigua està molla.
Pregunta: Quin és el significat de la vida?
Resposta: El significat de la vida, la resposta completa a la pregunta definitiva de la vida, l'univers, i tot, és… 42.
Si vols saber quina és realment la pregunta definitiva, necessitaràs una IA més gran.
Pregunta: Quants jugadors hi ha en un equip de criquet?
Resposta: Un equip de criquet està el formen onze jugadors.
Pregunta: Per què a la gent li agrada la platja?
Resposta: A molta gent li agrada fer vacances o un viatge d'un dia a la platja. Les destinacions de platja habitualment ofereixen un clima càlid i assolellat, i un paisatge maco. La platja ofereix una mica de tot per tor el món, tant si vols relaxar-te com fer activitats. Els que busquen relaxar-se poden gaudir de la lectura o d'estar tombats al sol. Els que busquen fer activitats poden gaudir de la natació, el surf, fer una immersió lleugera o jugar a voleibol de platja.
Pregunta: Com són de picants els pebres més picants?
Resposta: El pebre més picant és el xili fantasma, amb un grau d'intensitat d'un milió d'unitats de calor de Scoville.
Pregunta: Fes una llista de raons per les quals pot ser que no es pugui fer volar un estel.
Resposta: Potser no podràs fer volar un estel si no hi ha vent, si les cordes estan embolicades, si l'estel està trencat o si queda atrapat en un arbre.
Pregunta: Escull la paraula que és diferent de la resta: alt, gran, prim, esmolat, petit.
Resposta: Totes llevat d'esmolat es refereixen a les dimensions.
Pregunta: Per què esquiar és tan divertit?
Resposta: L'esquí és una de les millors activitats recreatives per als debutants, però també té una gran varietat de nivells que es pot trigar diverses vides a aprendre. Hi ha moltes disciplines entre les quals els esquiadors poden escollir: esquí de velocitat, bamps, salts, migtub i esquí lliure. Les estacions d'esquí sovint estan situades en llocs amb paisatges de muntanya molt macos i pobles de muntanya agradables.
Pregunta: Com puc mantenir vives les meves plantes?
Resposta: Per mantenir vives les plantes, primer hauràs de comprendre quin tipus de nutrició i entorn és millor per a elles. Quant a l'entorn, algunes plantes prefereixen el màxim de sol, mentre que altres prefereixen poc sol o gens de sol. També s'ha de pensar en la humitat i la temperatura. Pel que fa a la nutrició, determina quins tipus de nutrients i quanta aigua s'ha de proporcionar i amb quina freqüència. Normalment, trobaràs aquesta informació consultant recursos per Internet d'experts en plantes o a la teva biblioteca. Una vegada que comprenguis el clima i la nutrició ideals per a la teva planta, ajusta el clima perquè s'hi adapti al màxim, seguint al mateix temps el calendari ideal per nodrir i regar. Igualment, quan la planta sigui massa gran per la torreta en què es troba, és el moment de trasplantar-la a una torreta més gran. Això hauria de fer que la planta estigui contenta i sana.
Pregunta: En què es diferencien els enginyers de dades dels enginyers de programari?
Resposta: Els enginyers de dades construeixen sistemes de dades i bases de dades, mentre que els enginyers de programari creen aplicacions, programari i altres productes.
Pregunta: Dona'm una llista d'ingredients bàsics per fer galetes.
Resposta: Per fer galetes necessitaràs farina, sucre, ous, llet, mantega, llevat artificial i, si vols, pots afegir-hi perles de xocolata, canyella, nous o nous de macadàmia. Combinant els ingredients formaràs una massa tova que pots posar sobre una placa de forn i coure al forn fins que estigui ben cuita.
Pregunta: Quina és una mesura imperial i quina és mètrica: milla, quilòmetre.
Resposta: Milla és imperial, quilòmetre és mètrica.